CELEX: 62016FN0042
Language: da
Date: 2016-08-12 00:00:00
Title: Sag F-42/16: Sag anlagt den 12. august 2016 — ZZ mod EIB

10.10.2016   
            
            
               DA
            
            
               Den Europæiske Unions Tidende
            
            
               C 371/30
            
         Sag anlagt den 12. august 2016 — ZZ mod EIB
   (Sag F-42/16)
   (2016/C 371/33)
   Processprog: fransk
   
      Parter
   
   
      Sagsøger: ZZ (ved advokat N. Lhoëst)
   
      Sagsøgt: Den Europæiske Investeringsbank (EIB)
   
      Søgsmålets genstand og beskrivelse af tvisten
   
   Annullation af sagsøgerens ansøgning om erstatning for det tab, som han hævder at have lidt siden november 2013.
   
      Sagsøgerens påstande
   
   
               1)
            
            
               EIB tilpligtes at betale sagsøgeren et beløb, der svarer til otte gange hans årsløn i henhold til personalevedtægtens artikel 33a og artikel 9.1.1 i EIB’s personalevedtægt.
            
         
               2)
            
            
               EIB’s afgørelse af 4. juni 2015 om at lukke sagsøgerens pensionskonto (RCVP) med virkning fra 28. februar 2015 annulleres, og EIB tilpligtes at betale sagsøgeren:
               
                           —
                        
                        
                           Et beløb svarende til de bidrag, som EIB ville være fortsat med at betale til sagsøgerens pensionskonto (RCVP) (3 % af sagsøgerens årsløn), hvis EIB ikke havde lukket hans konto, fra den 28. februar 2015 til og med det tidspunkt, hvor sagsøgerens pensionskonto (RCVP) genåbnes.
                        
                     
                           —
                        
                        
                           De renter, som kapitalen på sagsøgerens pensionskonto (RCVP) ville have fortsat med at give, hvis hans pensionskonto (RCVP) ikke var blevet lukket den 28. februar 2015, og hvis sagsøgeren og EIB havde kunnet fortsætte deres respektive bidrag svarende til 3 % af sagsøgerens årsløn, til og med det tidspunkt, hvor sagsøgerens pensionskonto (RCVP) genåbnes.
                        
                     
         
               3)
            
            
               EIB tilpligtes at betale en erstatning, der efter ret og billighed er ansat til 15 000 EUR, for den ikke-økonomiske skade, der er lidt.
            
         
               4)
            
            
               EIB tilpligtes at betale sagens omkostninger.